Nr. 39552/18.09.2025

**REFERAT DE APROBARE**

**la** **Proiectul de hotărâre** **privind** **înființarea la nivelul Județului Cluj a Echipei intersectoriale în domeniul prevenirii şi combaterii violenţei domestice**

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Legea nr. 217/2003, instituie norma potrivit căreia prevenirea şi combaterea violenţei domestice fac parte din politica integrată de ocrotire şi sprijinire a familiei şi reprezintă o importantă problemă de sănătate publică.  Statul, prin autorităţile administației publice centrale și locale elaborează şi implementează politici şi programe destinate prevenirii şi combaterii violenţei domestice, precum şi protecţiei victimelor violenţei domestice.  Raportul special privind fenomenul violenței domestice în România, elaborat de către Avocatul Poporului în anul 2025, relevă aspecte positive și negative ale actiunilor privind protecția victimelor violenței domenstice. În raport se formulează o serie de recomandări de la modificări legislative la exercitarea rolului proactiv al entităților publice care au responsabilități în domeniu: <https://avp.ro/wp-content/uploads/2025/04/Raport-special-violenta-domestica.pdf>.  În aplicarea Legii nr. 217/2003, Consiliul Județean Cluj a aprobat constituirea Echipei intersectoriale locale pentru combaterea violenţei, traficului şi exploatării prin muncă asupra copiilor, prin HCJ nr. 253/2011, cu modificările și completările ulterioare. |
| * 1. **Cerinţe care reclamă oportunitatea actului administrativ:** |
| Art. 13 din (4) din Legea nr.217/2003, republicată, prevede că la nivelul judeţelor şi sectoarelor municipiului Bucureşti se înfiinţează, pe lângă direcţiile generale de asistenţă socială şi protecţia copilului judeţene/ale sectoarelor municipiului Bucureşti, echipa intersectorială în domeniul prevenirii şi combaterii violenţei domestice, cu rol consultativ.  Prin adresa nr. 44195/15.09.2025, DGASPC Cluj solicită promovarea unui proiect de hotărâre privind înființarea echipei intersectoriale, propune componența acesteia și regulamentul de organizare și funcționare. |
| 1. **Schimbări preconizate:** |
| Funcționarea echipei intersectoriale asigură implementarea, la nivelul DGASPC Cluj a politicilor publice cu privire la prevenirea și combaterea violentei domestice. Aduce o serie de efecte pozitive esențiale, care contribuie la protejarea victimelor, responsabilizarea agresorilor și consolidarea capacității instituționale:   1. creșterea eficienței intervenției prin colaborare interinstituțională: echipele sectoriale reunesc reprezentanți din poliție, asistență socială, sănătate, educație, justiție și ONG-uri, ceea ce permite intervenții rapide și coordonate în cazurile de urgență, evaluarea multidisciplinară a riscurilor și nevoilor victimelor, evacuarea și protejarea victimelor în condiții de siguranță și cu sprijin psihologic, juridic și social. 2. implementarea eficientă a legislației și politicilor publice, contribuind la: aplicarea coerentă a Convenției de la Istanbul și a legislației naționale privind violența domestică, monitorizarea respectării ordinelor de protecție și a altor măsuri legale. 3. creșterea accesului la servicii specializate deoare prin colaborare, echipele pot: direcționa victimele către centre de primire, consiliere psihologică, juridică și medicală, asigura continuitatea serviciilor și sprijin pe termen lung, faciliteazăreintegrarea socială și profesională a victimelor. 4. prevenirea recidivei și reeducarea agresorilor; echipele pot implementa programe de consiliere psihologică și tratament pentru agresori, măsuri de monitorizare electronică și supraveghere a comportamentului acestora, activități de mediere și reinserție socială; 5. consolidarea relațiilor între instituții și comunitate:funcționarea echipei îmbunătățește comunicarea între autorități și societatea civilă, mobilizează resurse locale (biserici, școli, medici, ONG-uri), crește gradul de conștientizare și implicare a comunității în prevenirea violenței; 6. monitorizare și evaluare continuă-echipele contribuie la colectarea de date și raportarea cazurilor, evaluarea impactului măsurilor luate, adaptarea strategiilor locale în funcție de evoluția fenomenului. |
| **Secțiunea a 2-a - Impactul socio-economic:** |
| Impactul socio-economic al funcționării echipei intersectoriale în prevenirea și combaterea violenței domestice este semnificativ și multidimensional, cu efecte pozitive asupra indivizilor, comunităților și instituțiilor publice:   1. mobilizează resurse comunitare (ONG-uri, lideri locali, voluntari); 2. îmbunătățește încrederea în instituții, prin intervenții coordonate și vizibile; 3. promovează coeziunea socială, prin implicarea cetățenilor în prevenirea violenței și sprijinirea victimelor 4. promovează egalitatea de șanse și drepturile omului, esențiale pentru o societate democratică 5. contribuie la stabilitatea socială. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Nu estecazul |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu este cazul |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Actul administrativ nu produce efecte asupra altor hotărâri de consiliu județean sau dispoziții ale președintelui consiliului județean. |
| **Secțiunea a 6-a – Anexe la referatul de aprobare:** |
| * adresa DGASPC Cluj nr. 44195/15.09.2025, înregistrată la Consiliul Județean Cluj cu nr. 39952/16.09.2025 și anexele. |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**privind înființarea la nivelul Județului Cluj a Echipei intersectoriale**

**în domeniul prevenirii şi combaterii violenţei domestice**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. \_\_\_\_\_\_ din \_\_\_\_\_\_\_\_\_ privind înființarea la nivelul Județului Cluj a Echipei intersectoriale în domeniul prevenirii şi combaterii violenţei domestice, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 39552/18.09.2025; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr.40075/19.09.2025 şi Avizul cu nr................. din ....................... adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare:

* art. 2-3, ale art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -153 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată 2;

În conformitate cu dispozițiile:

* art. 173 alin. (1) lit. d) și alin. (5) lit. b), ale art. 190 alin. (3) și ale art. 191 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 13 -14 din Legea nr. 217/2003 pentru prevenirea şi combaterea violenţei domestice, republicată, cu modificările și completările ulterioare;
* Legii asistenței sociale nr. 292/2011, cu modificările și completările ulterioare;
* Hotărârii Guvernului nr. 49/2011, pentru aprobarea Metodologiei-cadru privind prevenirea şi intervenţia în echipă multidisciplinară şi în reţea în situaţiile de violenţă asupra copilului şi de violenţă în familie şi a Metodologiei de intervenţie multidisciplinară şi interinstituţională privind copiii exploataţi şi aflaţi în situaţii de risc de exploatare prin muncă, copiii victime ale traficului de persoane, precum şi copiii români migranţi victime ale altor forme de violenţă pe teritoriul altor state;
* Ordinului ministrului familiei, tineretului şi egalităţii de şanse nr. 20.840/2022 pentru aprobarea Standardelor minime obligatorii privind aplicarea managementului de caz în cadrul serviciilor sociale destinate victimelor violenţei domestice
* Ordinului ministrului familiei, tineretului şi egalităţii de şanse şi al ministrului afacerilor interne nr. 20266/2023 pentru aprobarea Metodologiei privind măsurile de prevenire a violenţei domestice;
* Hotărârii Consiliului Județean Cluj nr. 172/2023 privind aprobarea Strategiei judeţene de dezvoltare a serviciilor sociale în Județul Cluj pentru perioada 2023-2030;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art.1.** Se aprobă înființarea la nivelul Județului Cluj a Echipei intersectoriale în domeniul prevenirii şi combaterii violenţei domestice în componența cuprinsă în Anexa nr. 1 care face parte integrantă din prezenta hotărâre.

**Art. 2.** Se aprobă Regulamentul de organizare și funcționare a Echipei intersectoriale în domeniul prevenirii şi combaterii violenţei domestice de pe lângă Direcția Generală de Asistență Socială și Protecția Copilului Cluj, cuprins în Anexa nr. 2 care face parte integrantă din prezenta hotărâre.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Direcția Generală de Asistență Socială și Protecția Copilului Cluj.

**Art. 4.** Prezenta hotărâre se comunică Direcției Generale de Asistență Socială și Protecția Copilului Cluj, persoanelor desemnate la art. 1, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE SECRETAR GENERAL AL JUDEŢULUI,**

Alin Tişe Simona Gaci

**Nr……... din …… 2025**

*Prezenta hotărâre a fost adoptată cu ... voturi “pentru” … voturi “împotrivă”, …. ”abţineri” şi …. membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

**ALIN TIȘE**

**Anexa nr. 1**

**La Hotărârea nr. ......../2025**

**Componența**

**Echipei intersectoriale în domeniul prevenirii şi combaterii violenţei domestice**

|  |  |  |
| --- | --- | --- |
| **INSTITUȚII** | **MEMBRU TITULAR** | **MEMBRU SUPLEANT** |
| DGASPC CLUJ | Seicean Simona | Huldusan Monica |
| INSPECTORATUL DE POLITIE AL JUDETULUI CLUJ | Comisar șef de poliție Graur Daniel Ssorin | Comisar de poliție  Vasile Iusco |
| INSPECTORATUL ȘCOLAR JUDEȚEAN | Ionescu Ccrina laura | 0Tătaru lolica lenuța |
| DIRECTIA DE SANATATE PUBLICA | Dr Oltean Mmihaela Eelena | Dr. Ștefănescu Maria Magdalena |
| SEVICIUL DE PROBATIUNE | Cristina gheorghe | Negrea Anamaria |
| INSPECTORATUL DE JANDARMI JUDETEAN | Lt. Colonel Ciuciu Gabriel-Traian | Mr Covaciu Alin |
| ZONA METROPOLITANĂ CLUJ | Stoleru Maria | Bumb Ioana |
| ASOCIAȚIA ATENA DELPHI | Budușan Luiza iuliana | Mocian Ramona Mirabela |
| DIRECȚIA DE ASISTENȚĂ SOCIALĂ ȘI MEDICALĂ | Totelecan Diana-Aura | Crăciun Oana-Anastasia |

**Contrasemnează:**

**PREŞEDINTE SECRETAR GENERAL AL JUDEŢULUI,**

Alin Tişe Simona Gaci

**INIȚIATOR,**

**PREȘEDINTE**

**ALIN TIȘE**

**Anexa nr. 2**

**La Hotărârea nr. ......../2025**

**Regulament de organizare și funcționare a**

**Echipei intersectoriale în domeniul prevenirii şi combaterii violenţei domestice**

**CAPITOLUL I -** **Dispoziţii generale**

**Art.1. (1)** Echipa Intersectorială în domeniul prevenirii şi combaterii violenţei domestice, la nivelul Județului Cluj are rol consultativ și îşi desfăşoară activitatea în conformitate cu prevederile Legii 217/2003 pentru prevenirea şi combaterea violenţei domestice, republicată, cu modificările și completările ulterioare şi ale Hotărârii Guvernului nr. 49/2011 pentru aprobarea Metodologiei – cadru privind prevenirea şi intervenţia multidisciplinarăşi în reţea în situaţiile de violenţă asupra copilului şi de violenţă în familie.

**(2)** Echipa intersectorială în domeniul prevenirii şi combaterii violenţei în familie este o echipă multidisciplinară şi interinstituţională, care este înfiinţată şi funcţionează pe lângă direcţiile generale de asisitenţă socială şi protecţia copilului, constituită cu misiunea de a identifica/ referi/monitoriza cazurile de violenţă asupra copilului şi de violenţă domestica în aria teritorială de competenţă, conform legislaţiei în vigoare.

Art.2. (1) Componenţa Echipa Intersectoriale în domeniul prevenirii şi combaterii violenţei domestice, modul de organizare şi funcţionare se aprobă prin Hotărâre a Consiliului Judeţean Cluj.

(2) Echipa Intersectorială în domeniul prevenirii şi combaterii violenţei domestice include reprezentanţi ai instituţiilor şi organizaţiilor relevante angajate în prevenirea şi combaterea violenţei asupra copilului şi violenţei domestice, componenţa fiind:

1. DGASPC Cluj-coordonator al echipei
2. Inspectoratul Judeţean de Poliţie Cluj;
3. Inspectoratul Judeţean de Jandarmi Cluj;
4. Direcţia Judeţeană de Sănătate Publică Cluj;
5. Serviciul de Probaţiune;
6. Inspectoratul Şcolar al Judeţului Cluj;
7. organizatii neguvernamentale active in domeniu.

**(3)** Echipa intersectoriala propune masuri de imbunatatire a activitatii in domeniu, asigura cooperarea dintre institutiile/organizatiile care au desemnaţi membri în EIL si evalueaza anual activitatea in domeniu.

**(4)** Echipa intersectorială în domeniul prevenirii şi combaterii violenţei domestice este coordonată de reprezentantul DGASPC Cluj, dar fiecare reprezentant al instituţiilor sau organizaţiilor membre are un rol-cheie în combaterea violenţei domestice, fiind un coordonator al acţiunilor din sfera sa de competenţă, responsabil atât cu diseminarea informaţiei specifice către personalul propriu şi al instituţiilor de profil/din subordine, cât şi cu centralizarea datelor despre cazurile identificate.

Art.3. (1) Echipa intersectorială în domeniul prevenirii şi combaterii violenţei domestice are următoarele responsabilităţi, la nivel de echipă, în acord cu prevederile Legii 217/2003 (republicată) pentru prevenirea şi combaterea violenţei domestice:

1. monitorizarea cazurilor de violenţă domestică din unitatea teritorială deservită;
2. culegerea informaţiilor asupra acestora; întocmirea unei evidenţe separate;
3. asigurarea accesului la informaţii la cererea organelor judiciare şi a părţilor sau reprezentanţilor acestora;
4. informarea şi sprijinirea lucrătorilor poliţiei care în cadrul activităţii lor specific, întâlnesc situaţii de violenţă domestică;
5. identificarea situaţiilor de risc pentru părţile implicate în conflict şi
6. îndrumarea acestora spre servicii de specialitate;
7. colaborarea cu instituţii locale de protecţie a copilului şi raportarea cazurilor, în conformitate cu legislaţia în vigoare;
8. îndrumarea părţilor aflate în conflict în vederea medierii;
9. solicitarea de informaţii cu privire la rezultatul medierii;
10. instrumentarea cazului împreună cu asistentul social.
11. În conformitate cu prevederile Metodologiei – cadru privind prevenirea şi intervenţia multidisciplinară şi în reţea în situaţiile de violenţă asupra copilului şi de violenţă în familie, stabilită prin Anexa nr. 1 la H.G. nr. 49/19.01.2011, are următoarele responsabilităţi:
    1. elaborează planuri judeţene de acţiune, care să cuprindă acţiuni de diseminare a informaţiei despre rolul şi responsabilităţile echipei intersectoriale în domeniul prevenirii şi combaterii violenţei asupra copilului şi a situaţiilor de violenţă domestice;
    2. elaborează propuneri de revizuire a strategiilor şi planurilor existente, precum şi înfiinţarea de noi servicii ;
    3. formulează recomandări privind îmbunătăţirea activităţii în domeniul prevenirii şi combaterii violenţei asupra copilului şi a violenţei domestice;
    4. analizează anual datele statistice realizate de DGASPC privind: abuzul şi neglijarea copilului, copiii victime ale traficului de persoane, copiii victime ale altor forme de violenţă pe teritoriul altor state şi violenţă domestică;
    5. iniţiază derularea de acţiuni în domeniul prevenirii şi combaterii violenţei asupra copilului şi a situaţiilor de violenţă domestică;
    6. elaborează rapoarte bianuale privind activitatea echipei intersectoriale în cazurile de violenţa domestica cu care s-a investit, pe care le înaintează factorilor de decizie de pe plan judeţean;
    7. identifică exemple de bune practici în domeniu, în vederea diseminării acestora către profesionişti;
    8. întocmeşte raportul anual privind activitatea din domeniul prevenirii şi combaterii violenţei asupra copilului şi a violenţei domestice, pe care îl înaintează Ministerului Muncii, Familiei, Tineretului și Solidarității Sociale. Raportul anual cuprinde recomandări privind îmbunătăţirea legislaţiei, a mecanismelor de monitorizare şi bunele practici identificate.

Art.4. (1) Echipa intersectorială are următoarele responsabilităţi, prin intermediul membrilor echipei, în mod individual:

1. la solicitarea managerului de caz oferă expertiză prin membrii săi informaţii de specialitate, consultare pe caz, referiri către alţi specialişti, facilitarea implicării instituţiei în cazul respectiv;
2. la solicitarea managerului de caz, facilitează cooperarea dintre instituţiile participante la managementul de caz;
3. participarea la activităţi de prevenire în şcoli şi comunităţi, precum şi
4. de informare a publicului, inclusiv pri mass-media;
5. informarea colegilor din instituţia proprie şi structurile din teritoriu cu privire la actele normative în domeniul situaţiilor de violenţă domestica;
6. participarea la programe de formare a profesioniştilor în domeniu;

(2) Responsabilităţile fiecărui membru al echipei se transpun în fişa de post a acestuia.

Art.5. (1) Echipa intersectorială nu reprezintă o echipă de intervenţie directă pentru cazurile de violenţă domestică.

(2) Membrii echipei acţionează ca persoane resursă pe plan judeţean/local pentru profesioniştii care intervin direct sau pentru cei care doresc să implementeze proiecte/acţiuni de prevenire.

(2) Echipa intersectorială supraveghează activitatea globală de monitorizare a cazurilor de violenţă asupra copilului şi de violenţă domestica, iar DGASPC Cluj răspunde de centralizarea datelor de monitorizare.

# **CAPITOLUL II - Dispoziţii procedurale**

Art.6. (1) Pentru realizarea responsabilitatilor mentionate anterior, se organizeaza lunar reuniuni de lucru, conform procedurilor interne ale echipei, aprobate de fiecare institutie/organizatie, care are desemnaţi membri în echipa intersectorială.

(2) Convocarea întâlnirilor membrilor echipei intersectoriale se face de coordonator, prin adrese care conţin informaţii despre scopul/tema intălnirii, locul, data şi ora pentru care se face convocarea.

(3) Convocarea se transmite cu cel puţin trei zile lucrătoare înainte de data stabilită pentru întâlnire.

(4) Intâlnirile echipei intersectoriale au loc, de regulă, la sediul DGASPC Cluj.

(5) Membrii echipei intersectoriale au obligaţia să comunice coordonatorului confirmarea participării la întâlnire sau motivele neparticipării, cu cel puţin o zi anterior datei stabilite prin convocare. Neparticiparea la întâlnire trebuie justificată.

Art.7. (1) Lucrările de secretariat ale echipei intersectoriale se asigură de către DGASPC Cluj care este şi depozitarul documentelor echipei.

(2) Echipa intersectorială întocmeşte procese-verbale în care se consemnează sinteza lucrărilor fiecărei întâlniri.

(3) Procesele-verbale se semnează de persoana care le-a întocmit şi de toţi membrii prezenţi.

(4) Documentele emise de echipa intersectorială se semnează de către coordonator în numele şi pe seama echipei.

(5) Conţinutul lucărilor se aduce la cunoştinţa membrilor echipei intersectoriale care au lipsit justificat prin grija coordonatorului echipei.

(6) Documentele aferente instrumentării cazurilor referite între autorităţile/instituţiile şi organizaţiile care au desemnaţi membri în echipa intersectorială se înregistrează şi în registrul de intrări/ieşiri al echipei.

# **CAPITOLUL III - Dispoziţii finale**

Art.8. Prezentul regulament se constituie ca anexă la convenţia de parteneriat încheiată între partenerii implicaţi în activitatea Echipei intersectoriale.

Art.9. Prevederile prezentului regulament se completează cu dispoziţiile actelor normative incidente în domeniul său de reglementare.

**Contrasemnează:**

**PREŞEDINTE SECRETAR GENERAL AL JUDEŢULUI,**

Alin Tişe Simona Gaci

**INIȚIATOR,**

**PREȘEDINTE**

**ALIN TIȘE**

Nr. 40.075/19.09.2025

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | înființarea Echipei intersectoriale în domeniul prevenirii şi combaterii violenţei domestice pe lângă Direcția Generală de Asistență Socială și Protecția Copilului Cluj | | |
| **Compartiment de resort:** | Direcția Juridică - Serviciul Juridic Contencios Administrativ, Arhivă | | |
| **Secțiunea 1 – Documentare și analiză:** | | | |
| Cadrul strategic european și național căruia i se subscrie proiectul de hotărâre cuprinde:   * Convenția Consiliului Europei privind prevenirea şi combaterea violenţei împotriva femeilor şi a violenţei domestice, adoptată la Istanbul la 11 mai 2011, ratificată, cu rezerve, de statul român prin Legea nr. 30/2016 (art. 3 lit. b) (Convenția de la Istanbul), conform căreia conceptul de „violența domestică” semnifică, toate acţiunile de violenţă fizică, sexuală, psihologică sau economică, care se produc în mediul familial sau domestic ori între foştii sau actualii soţi sau parteneri, indiferent dacă agresorul împarte sau a împărţit acelaşi domiciliu cu victima; * Legea nr. 217/2003, republicată cu modificările și completăriel ulterioare, la art. 3 definește același concept ca orice inacţiune sau acţiune intenţionată de violenţă fizică, sexuală, psihologică, economică, socială, spirituală sau cibernetică, care se produce în mediul familial sau domestic ori între soţi sau foşti soţi, precum şi între actuali sau foşti parteneri, indiferent dacă agresorul locuieşte sau a locuit împreună cu victima.   Planul de implementare a strategiei judeţene de dezvoltare a serviciilor sociale pentru perioada 2023 – 2030, aprobat prin HCJ Cluj nr. 172/2023 prevede, pentru vicitimele violenței domestice dezvoltarea unor servicii de informare și consiliere, servicii specializate de găzduire și asistență psiho-socială.  Consiliul Județean Cluj, a aprobat, prin Hotărârea nr. 253/2011 constituirea Echipei intersectoriale locale pentru combaterea violenţei, traficului şi exploatării prin muncă asupra copiilor. | | | |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Conform art. 3 alin. (2) din Legea asistenței sociale nr. 292/2011, cu modificările și completările ulterioare, prevede că statul, prin autorităţile administraţiei publice centrale şi locale, îşi asumă responsabilitatea de realizare a măsurilor şi acţiunilor prevăzute în actele normative privind beneficiile de asistenţă socială şi serviciile sociale.  Potrivit art. 6 din Legea nr. 217/2003, victima violenţei domestice are dreptul:   1. la respectarea personalităţii, demnităţii şi a vieţii sale private; 2. la informarea cu privire la exercitarea drepturilor sale; 3. la protecţie specială, adecvată situaţiei şi nevoilor sale; 4. la servicii de consiliere, reabilitare, reintegrare socială, precum şi la asistenţă medicală gratuită, în condiţiile prezentei legi; 5. la consiliere şi asistenţă juridică gratuită, în condiţiile legii.   Art. 13 din Legea nr. 217/2003 prevede înființarea la nivelul judeţelor şi sectoarelor municipiului Bucureşti, pe lângă direcţiile generale de asistenţă socială şi protecţia copilului judeţene/ale sectoarelor municipiului Bucureşti, a echipei intersectorială în domeniul prevenirii şi combaterii violenţei domestice, cu rol consultativ iar la art. 14 prevede atribuțiile persoanelor desemnate în echipă.  Echipa intersectorială are în componenţa sa câte un reprezentant al poliţiei, jandarmeriei, direcţiei de sănătate publică, al compartimentului violenţei domestice din cadrul direcţiei generale de asistenţă socială şi protecţia copilului, al serviciilor sociale pentru prevenirea şi combaterea violenţei domestice, precum şi al organizaţiilor neguvernamentale active în domeniu. Din echipa intersectorială pot face parte, dar fără a se limita la aceste categorii, şi reprezentanţii serviciilor de probaţiune, ai unităţilor de medicină legală, precum şi ai altor instituţii cu atribuţii în domeniu.  Echipa intersectorială propune măsuri de îmbunătăţire a activităţii în domeniu, asigură cooperarea dintre instituţiile cu atribuții şi evaluează anual activitatea în domeniu.  Persoanele desemnate de autorităţile publice pentru instrumentarea cazurilor de violenţă domestică vor avea următoarele atribuţii principale:   1. monitorizarea cazurilor de violenţă domestică din sectorul sau unitatea teritorială deservită; culegerea informaţiilor asupra acestora; întocmirea unei evidenţe separate; asigurarea accesului la informaţii la cererea organelor judiciare şi a părţilor sau reprezentanţilor acestora; 2. informarea şi sprijinirea lucrătorilor poliţiei care în cadrul activităţii lor specifice întâlnesc situaţii de violenţă domestică; 3. identificarea situaţiilor de risc pentru părţile implicate în conflict şi îndrumarea acestora spre servicii de specialitate; 4. colaborarea cu instituţii locale de protecţie a copilului şi raportarea cazurilor, în conformitate cu legislaţia în vigoare; 5. instrumentarea cazului împreună cu asistentul social.   Componența Echipei interesectoriale și regulamentul de organizare și funcționare propus prin proiectul de hotărâre este în concordanță cu dispozițiile legale incidente.  Astfel potrivit art .7 din Ordinul nr. 20266/2023: “(*1) Eficacitatea activităţii de prevenire a situaţiilor de violenţă domestică este asigurată prin cooperarea permanentă a poliţiştilor cu reprezentanţii DGASPC/DAS/SPAS, ai altor servicii publice sau specializate de la nivel local şi ai organizaţiilor neguvernamentale.(2) Autorităţile administraţiei publice locale realizează acţiuni de prevenire a situaţiilor de violenţă domestică în comunitate, în colaborare cu instituţiile de învăţământ, organizaţiile de cult, organizaţiile neguvernamentale, precum şi cu implicarea voluntarilor.(3)* ***Activităţile de prevenire a situaţiilor de violenţă domestică se realizează pe baza colaborării şi prin consolidarea parteneriatelor interinstituţionale*** *în scopul abordării integrate şi formulării unui răspuns adecvat la problematica violenţei domestice prin diferite mijloace, inclusiv prin elaborarea şi implementarea în parteneriat a unor acţiuni şi/sau programe/proiecte specifice.(4)* ***În vederea derulării activităţilor de prevenire a situaţiilor de violenţă domestică, autorităţile administraţiei locale pot solicita sprijinul echipei intersectoriale locale pentru prevenirea violenţei asupra copilului şi a violenţei domestice.***” | | | |
| **Secțiunea a 3-a** **- Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului) | | | |
| Hotărârea nu produce efecte financiare asupra bugetului Județului Cluj, asupra mediului concurențial şi domeniului ajutoarelor de stat sau asupra mediului.  Sarcini de natură administrativă rezultate din actul adminstrativ sunt în sarcina DGASPC care va lua masuri pentru asigurarea funcționarii acestei structur consultative. | | | |
| **Secțiunea a 4-a - Concluzii/propuneri:** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | |
|  | **Prenume și nume** | **Data** | **Semnătura** |
| Elaborat: Director executiv | Ștefan ILIESCU |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| DIRECȚIA JURIDICĂ-SJCAA | 18.09.2025 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Crina Muntean |  | | Aviz acordat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | individual | | Aviz acordat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 5 |  |  |  |